stanford-oval/wikipedia huggingface dataset:
คณะสังคมศาสตร์ มหาวิทยาลัยเชียงใหม่
ศูนย์วิจัยและบริการวิชาการ

ศูนย์วิจัยและบริการวิชาการ เป็นหน่วยงานที่ตั้งขึ้นมาเพื่อประสานงาน ขับเคลื่อน และบูรณาการงานต่างๆ ของศูนย์และโครงการในคณะอย่างมีทิศทาง โดยเฉพาะงานวิจัย บริการวิชาการแก่สังคม โครงการแลกเปลี่ยนนักศึกษาและบุคลากรต่างชาติ (International Exchange Program) รวมไปถึงสนับสนุนงานและบุคลากรของคณะสังคมศาสตร์
แบ่งเป็นศูนย์และโครงการในสังกัด ศูนย์ความเป็นเลิศทางวิชาการ และศูนย์และโครงการที่เป็นความร่วมมือกับต่างประเทศภายใต้กลุ่มวิจัย 5 กลุ่ม ได้แก่ 1) สิ่งแวดล้อม-ภัยพิบัติ เทคโนโลยีคาดการณ์ และผลกระทบเชิงพื้นที่/ผู้คน 2) การพัฒนา/การเปลี่ยนแปลงทางสังคม เมือง ความมั่นคงทางอาหาร สุขภาพ แรงงานและการอพยพ 3) วัฒนธรรมการศึกษา ศาสนา ชาติพันธุ์ ล้านนา 4) สตรีและเพศภาวะศึกษา และ 5) ภูมิภาคศึกษา จีน อินเดีย อาเซียน ชายแดน และการข้ามชาติศึกษา โดยประกอบไปด้วยศูนย์ฯ ต่างๆ ดังต่อไปนี้
สำนักงานคณะกรรมการจริยธรรมการวิจัยในคน มหาวิทยาลัยเชียงใหม่ (Chiang Mai University Research Ethics Committee: CMUREC)
ศูนย์อินเดียศึกษา มหาวิทยาลัยเชียงใหม่ (Indian Studies Center, Chiang Mai University: ISCCMU)
ศูนย์ภูมิภาคด้านสังคมศาสตร์และการพัฒนาอย่างยั่งยืน (Regional Center for Social Science and Sustainable Development: RCSD)
ศูนย์ภูมิภาคเทคโนโลยีอวกาศและภูมิสารสนเทศ (ภาคเหนือ) (Geoinformatics and Space Technology Centre Northern Region: GISTNORTH)
ศูนย์การศึกษาการใช้ที่ดินและการจัดการทรัพยากรธรรมชาติอย่างยั่งยืน (Chiang Mai University - Sustainable Land Use and Natural Resource Management Academic Center: CMU-SLUSE)
ศูนย์ศึกษาความหลากหลายทางชีวภาพและภูมิปัญญาท้องถิ่นเพื่อการพัฒนาที่ยั่งยืน (Biodiversity and Indigenous Knowledge Research Center for Sustainable Development: BIRD)
ศูนย์ภูมิภาคเพื่อการศึกษาด้านภูมิอากาศและสิ่งแวดล้อม (Regional Center for Climate and Environmental Studies: RCCES)
ศูนย์สตรีศึกษา (Women's Studies Center: WSC)
ศูนย์จีน-อุษาคเนย์ศึกษา (China-Southeast Asia Studies Center: CSC)
ศูนย์ศึกษาชาติพันธุ์และการพัฒนา (Center for Ethnic Studies and Development: CESD)
แหล่งข้อมูลอื่น

เว็บไซต์คณะสังคมศาสตร์
Facebook คณะสังคมศาสตร์ มหาวิทยาลัยเชียงใหม่
เว็บไซต์ภาควิชาภูมิศาสตร์ คณะสังคมศาสตร์ มหาวิทยาลัยเชียงใหม่
Facebook ภาควิชาภูมิศาสตร์ คณะสังคมศาสตร์ มหาวิทยาลัยเชียงใหม่
เว็บไซต์ภาควิชาสังคมวิทยาและมานุษยวิทยา คณะสังคมศาสตร์ มหาวิทยาลัยเชียงใหม่
Facebook ภาควิชาสังคมวิทยาและมานุษยวิทยา คณะสังคมศาสตร์ มหาวิทยาลัยเชียงใหม่
Facebook ชมรมนักศึกษาภาควิชาสังคมวิทยาและมานุษยวิทยา คณะสังคมศาสตร์ มหาวิทยาลัยเชียงใหม่
ชุมชนนักศึกษาสังคมวิทยาและมานุษยวิทยา มหาวิทยาลัยเชียงใหม่
ภาควิชาสตรีศึกษา คณะสังคมศาสตร์ มหาวิทยาลัยเชียงใหม่ เก็บถาวร 2013-10-27 ที่ เวย์แบ็กแมชชีน
ภาควิชาสังคมศาสตร์กับการพัฒนา คณะสังคมศาสตร์ มหาวิทยาลัยเชียงใหม่
ศูนย์วิจัยและบริการวิชาการ คณะสังคมศาสตร์ เก็บถาวร 2015-12-04 ที่ เวย์แบ็กแมชชีน
Regional Center for Social Science and Sustainable Development, Chiang Mai University (RCSD) เก็บถาวร 2010-03-27 ที่ เวย์แบ็กแมชชีน
Doctor of Philosophy Program in Social Science[ลิงก์เสีย]
| ด ค กรายชื่อโรงเรียนสังคมศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม |  |
| สถาบันอุดมศึกษา  ในกำกับของรัฐ | เกษตรศาสตร์ • ขอนแก่น • จุฬาลงกรณ์ (รัฐศาสตร์) • จุฬาลงกรณ์ (อักษรศาสตร์) • เชียงใหม่ • ทักษิณ • ธรรมศาสตร์ (สังคมวิทยาและมานุษยวิทยา) • ธรรมศาสตร์ (สังคมสงเคราะห์ศาสตร์) • แม่ฟ้าหลวง • บูรพา • พะเยา • มหาจุฬาลงกรณราชวิทยาลัย • มหามกุฏราชวิทยาลัย • มหิดล • ศรีนครินทรวิโรฒ • ศิลปากร (โบราณคดี) • ศิลปากร (อักษรศาสตร์) • สงขลานครินทร์ • สวนดุสิต |  |
| มหาวิทยาลัยราชภัฏ | เชียงใหม่ • นครราชสีมา • บ้านสมเด็จเจ้าพระยา • บุรีรัมย์ • มหาสารคาม • สวนสุนันทา • สุราษฎร์ธานี • สุรินทร์ • อุดรธานี • เลย |  |
| มหาวิทยาลัย  เทคโนโลยีราชมงคล | ตะวันออก |  |
| สถาบันอุดมศึกษาเอกชน | พายัพ • ภาคตะวันออกเฉียงเหนือ |  |
รายชื่อ • หมวดหมู่ • โครงการ • สถานีย่อย
ตราสัญลักษณ์ภาควิชาภูมิศาสตร์
ดนัยฤทธิ์ วัชราภรณ์

| ดนัยฤทธิ์ วัชราภรณ์ป> ช., ป.ม..ข้อมูลส่วนบุคคล |
| --- | --- |
เกิด: 21 เมษายน พ.ศ. 2496 (71 ปี)
ศาสนา: พุทธ
พรรคการเมือง: พลังประชารัฐ (2561–ปัจจุบัน)
บุพการี: สง่า วัชราภรณ์ (บิดา)

ดนัยฤทธิ์ วัชราภรณ์ เป็นอดีตสมาชิกสภาผู้แทนราษฎรจังหวัดศรีสะเกษ 5 สมัย เป็นบุตรของ สง่า วัชราภรณ์ อดีตสมาชิกสภาผู้แทนราษฎรจังหวัดศรีสะเกษ
ประวัติ

ดนัยฤทธิ์ วัชราภรณ์ เกิดเมื่อวันที่ 21 เมษายน พ.ศ. 2496 เป็นบุตรของนายสง่า วัชราภรณ์ อดีตสมาชิกสภาผู้แทนราษฎรจังหวัดศรีสะเกษหลายสมัย และเป็นน้องชายของนายปิยะณัฐ วัชราภรณ์ อดีตรัฐมนตรีหลายกระทรวง
การทำงาน

ดนัยฤทธิ์ วัชราภรณ์ ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษสมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม คู่กับสง่า วัชราภรณ์ บิดา ต่อมาได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคกิจสังคมเช่นเดียวกัน
ต่อมาในปี พ.ศ. 2538 ได้ย้ายไปร่วมงานกับพรรคชาติไทย และได้รับเลือกตั้งเป็นสมัยที่ 3 รวมทั้งในปี พ.ศ. 2539 ได้รับเลือกตั้งเป็นสมัยที่ 4 ในสังกัดพรรคความหวังใหม่ จากนั้นในปี พ.ศ. 2543 ได้ย้ายไปร่วมงานกับพรรคไทยรักไทย และลงสมัครรับเลือกตั้งเป็น ส.ส.สมัยที่ 5 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แต่ต่อมาถูกสั่งให้มีการเลือกตั้งใหม่ (ใบเหลือง)
ในปี 2561 เขาได้เข้าร่วมงานกับพรรคพลังพลเมืองไทย ของสัมพันธ์ เลิศนุวัฒน์ และรับตำแหน่งรองเลขาธิการพรรค แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาย้ายไปสังกัดพรรคพลังประชารัฐ และลงสมัครรับเลือกตั้งในระบบบัญชีรายชื่อ แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
ท่าอากาศยานนานาชาตินครศรีธรรมราช

รันเวย์ 01/19
ฐานบินเฮลิคอปเตอร์ของเชฟรอน (กำลังก่อสร้าง)
ท่าอากาศยานนานาชาตินครศรีธรรมราช หรือ สนามบินนครศรีธรรมราช (IATA: NST, ICAO: VTSF) เป็นท่าอากาศยานตั้งอยู่ในอำเภอเมือง จังหวัดนครศรีธรรมราช ในสังกัดกรมท่าอากาศยาน กระทรวงคมนาคม
ประวัติ

ท่าอากาศยานนานาชาตินครศรีธรรมราช เดิมเปิดให้บริการโดยใช้สนามบินชะเอียน ซึ่งตั้งอยู่บริเวณค่ายวชิราวุธ กองทัพภาคที่ 4 โดยการผลักดันของประชาชนในจังหวัดนครศรีธรรมราช เพื่อให้มีการบริการขนส่งผู้โดยสารทางอากาศ จึงได้อาศัยท่าอากาศยานของกองทัพบกในบริเวณค่ายวชิราวุธ ซึ่งกรมการบินพาณิชย์ได้ปรับปรุงสนามบินเพื่อใช้ในเชิงพาณิชย์ โดยก่อสร้างอาคารที่พักผู้โดยสารและปรับปรุงทางวิ่ง แล้วเสร็จในปี พ.ศ. 2527 และใช้เป็นท่าอากาศยานร่วมกันระหว่างการบินทหารและการบินพลเรือน โดยมีขนาดทางวิ่ง 30 x 1,700 เมตร
ต่อมาในปี พ.ศ. 2528 ท่าอากาศยานกองทัพภาคที่ 4 ได้เปิดใช้บริการเป็นสนามบินพาณิชย์ชั่วคราว โดยมีบริษัท เดินอากาศไทย จำกัด ให้บริการในเส้นทางการบินสุราษฎร์ธานีมายังจังหวัดนครศรีธรรมราช โดยใช้เครื่องบินชอร์ต 360 อีกสามปีต่อมาเมื่อมีผู้ใช้บริการจำนวนมากขึ้น ประกอบกับพื้นที่ท่าอากาศยานดังกล่าว มีขนาดไม่เพียงพอในการรองรับผู้โดยสาร จึงได้มีการพิจารณาเลือกพื้นที่ก่อสร้างท่าอากาศยานนครศรีธรรมราชแห่งใหม่ในบริเวณตำบลปากพูน อำเภอเมือง และดำเนินการก่อสร้างแล้วเสร็จในปี พ.ศ. 2541
วันที่ 20 เมษายน พ.ศ. 2541 ท่าอากาศยานนครศรีธรรมราชได้รับการประกาศให้เป็นสนามบินอนุญาต และเปิดให้บริการในวันที่ 1 ธันวาคม พ.ศ. 2541 โดยมีบริษัท การบินไทย จำกัด (มหาชน) และบริษัท พีบีแอร์ จำกัด ให้บริการเส้นทางโดยตรงจากกรุงเทพมหานคร มายังจังหวัดนครศรีธรรมราช และมีพิธีเปิดอย่างเป็นทางการเมื่อวันที่ 10 มิถุนายน พ.ศ. 2543 โดยนายชวน หลีกภัย นายกรัฐมนตรีในขณะนั้น เป็นประธานในพิธี
วันที่ 12 กรกฎาคม พ.ศ. 2556 ได้มีการประกาศในราชกิจจานุเบกษาให้ท่าอากาศยานนครศรีธรรมราชเป็นสนามบินศุลกากรในลำดับที่ 10/1 ของข้อ 3 แห่งกฎกระทรวงกำหนดท่าหรือที่สนามบินศุลกากร ทางอนุมัติด่านพรมแดน และด่านศุลกากร พ.ศ. 2553 ลงวันที่ 1 กรกฎาคม พ.ศ. 2556 ซึ่งมีผลให้ท่าอากาศยานนครศรีธรรมราช สามารถรับเที่ยวบินนำเข้าและส่งออกสินค้าจากต่างประเทศได้ ต่อมาได้มีการปรับปรุงอาคารผู้โดยสารหลังเดิม ก่อสร้างคันทางพร้อมระบบระบายน้ำท่วม และก่อสร้างอาคารที่พักผู้โดยสารหลังใหม่
อาคารผู้โดยสารหลังใหม่ของท่าอากาศยานนานาชาตินครศรีธรรมราช เป็นอาคาร 3 ชั้น ชั้น 1 เป็นส่วนผู้โดยสารขาเข้า ชั้น 2 เป็นส่วนผู้โดยสารขาออก โดยมีสะพานเทียบเครื่องบิน 2 สะพาน ซึ่งสะพานทิศเหนือสามารถรองรับเที่ยวบินระหว่างประเทศได้ด้วย ส่วนชั้น 3 เป็นร้านค้า ร้านอาหาร และภัตตาคาร ทั้งนี้ อาคารดังกล่าวได้เปิดใช้งานอย่างไม่เป็นทางการตั้งแต่วันที่ 19 กันยายน พ.ศ. 2566 ส่วนอาคารหลังเดิมจะใช้เป็นสำนักงานท่าอากาศยาน สำนักงานสายการบิน และอาคารส่งสินค้า
ข้อมูลทางภายภาพ

ท่าอากาศยานนานาชาตินครศรีธรรมราช ตั้งอยู่บนทาหลวงแผ่นดินหมายเลข 4103 หมู่ที่ 10 ตำบลปากพูน อำเภอเมืองนครศรีธรรมราช จังหวัดนครศรีธรรมราช มีพื้นที่ทั้งหมด ประมาณ 1,814 ไร่ ห่างจากตัวเมืองไปทางทิศเหนือประมาณ 14 กิโลเมตร พื้นที่รวมทั้งหมด 1,814 ไร่ หรือ 2,902,400 ตารางเมตร มีลานจอดอากาศยานรวม 34,000 ตารางเมตร (85 x 400 เมตร) แบ่งออกเป็น B737 9 ลาน ATR-72 2 ลาน เฮลิคอปเตอร์ 2 ลาน ขนาดทางวิ่ง 59 x 2,100 เมตร ประกอบด้วยอาคารหลักดังนี้
อาคารผู้โดยสารหลัก พื้นที่รวม 30,600 ตารางเมตร รองรับผู้โดยสารได้ 1,600 คนต่อชั่วโมง หลุมจอดประชิดอาคาร 4 หลุม สะพานเทียบเครื่องบิน 2 สะพาน มีพื้นที่ใช้สอยดังนี้
ชั้น 1 ส่วนผู้โดยสารขาเข้า ประกอบด้วยโถงผู้โดยสารขาเข้า, จุดตรวจหนังสือเดินทางสำหรับผู้โดยสารขาเข้าระหว่างประเทศ, สายพานรับกระเป๋า 3 สายพาน (ระหว่างประเทศ 1 สายพาน และภายในประเทศ 2 สายพาน), พร้อมส่วนบริการผู้โดยสาร
ชั้น 2 ส่วนผู้โดยสารขาออก ประกอบด้วยโถงผู้โดยสารขาออก, เคาท์เตอร์ตรวจบัตรโดยสาร จำนวน 22 เคาท์เตอร์, เครื่องเช็คอินอัตโนมัติ, ห้องจำหน่ายบัตรโดยสาร, จุดตรวจค้นสัมภาระ, จุดตรวจหนังสือเดินทางสำหรับผู้โดยสารขาออกระหว่างประเทศ, โถงพักคอยผู้โดยสารขาออกซึ่งเชื่อมต่อกับทางออกขึ้นเครื่อง 4 ช่องทาง (ระหว่างประเทศ 1 ช่องทาง ภายในประเทศ 3 ช่องทาง), ห้องรับรองสายการบิน, ร้านค้า และร้านอาหาร
ชั้น 3 พื้นที่ร้านค้า, ภัตตาคาร, สกายเลาจน์ และสำนักงาน
อาคารผู้โดยสารหลังเดิม พื้นที่รวม 5,400 ตารางเมตร ในช่วงตั้งแต่ พ.ศ. 2541–2566 ประกอบด้วย พื้นที่อาคารผู้โดยสารส่วนขาเข้า 470 ตารางเมตร พื้นที่อาคารผู้โดยสารส่วนขาออก 470 ตารางเมตร รองรับผู้โดยสารขาเข้าจำนวน 225 คนต่อชั่วโมง และผู้โดยสารขาออก 225 คนต่อชั่วโมง รวม 450 คนต่อชั่วโมง จำนวนเครื่องบินที่รองรับได้สูงสุด 32 เที่ยวบินต่อวัน ทั้งนี้ เมื่ออาคารใหม่เปิดใช้งาน อาคารดังกล่าวได้รับการปรับปรุงเป็นสำนักงานท่าอากาศยาน, สำนักงานสายการบิน, ห้องประชุม และอาคารส่งสินค้า
สายการบิน > สายการบินที่เปิดให้บริการ

ปัจจุบันท่าอากาศยานนานาชาตินครศรีธรรมราช มีสายการบินที่เปิดให้บริการเส้นทางการบินภายในประเทศ ดังนี้
| สายการบิน | จุดหมายปลายทาง | หมายเหตุ |
| --- | --- | --- |
| นกแอร์ | กรุงเทพฯ-ดอนเมือง | ภายในประเทศ |
| ไทยแอร์เอเชีย | กรุงเทพฯ-ดอนเมือง | ภายในประเทศ |
| ไทยไลอ้อนแอร์ | กรุงเทพฯ-ดอนเมือง | ภายในประเทศ |
สายการบิน > สายการบินที่เคยทำการบิน

| สายการบิน | จุดหมายปลายทาง |
| --- | --- |
การบินไทย (TG): กรุงเทพฯ-ดอนเมือง,กรุงเทพ-สุวรรณภูมิ
ไทยสมายล์ (WE): เชียงใหม่, อุดรธานี,กรุงเทพ-สุวรรณภูมิ
เดินอากาศไทย (TH): สุราษฎร์ธานี
ไทยเวียดเจ็ทแอร์ (VZ): เชียงใหม่,กรุงเทพ-สุวรรณภูมิ
นกแอร์ (DD): ระยอง-อู่ตะเภา
พีบีแอร์ (9Q): กรุงเทพฯ-ดอนเมือง
วัน-ทู-โก (OG): กรุงเทพฯ-สุวรรณภูมิ
แอร์อันดามัน (2Y): ภูเก็ต
โอเรียนต์ไทยแอร์ไลน์ (OX): กรุงเทพฯ-ดอนเมือง
แฮปปี้แอร์ (HP): ภูเก็ต
ไทยแอร์เอเชีย (FD): กรุงเทพ-สุวรรณภูมิ
สิ่งอำนวยความสะดวก > รถโดยสารสาธารณะ

สำหรับรถโดยสารสาธารณะภายในท่าอากาศยานนานาชาตินครศรีธรรมราชปัจจุบันเปิดให้บริการดังนี้
รถมินิบัส  จอดให้บริการอยู่บริเวณลานจอดรถด้านหน้าอาคารโดยมีรถคอยให้บริการรองรับทุกเที่ยวบิน
สาย 7​ สนามบิน - สถานีขนส่งผู้สารหัวอิฐ - สนามหน้าเมือง ​ 
สาย 8​ สนามบิน - สี่แยกนาหลวง​
รถบริการอื่น ๆ  ได้แก่ แท็กซี่, ลิมูซีน, และรถตู้
สิ่งอำนวยความสะดวก > ลานจอดรถ

สามารถจอดรถได้ประมาณ 150 คัน
สิ่งอำนวยความสะดวก > ร้านค้าและร้านอาหาร

ในอาคารผู้โดยสารหลังเดิมมีร้านค้าและร้านอาหารให้บริการ
สิ่งอำนวยความสะดวก > บริการรถเช่า

ท่าอากาศยานนานาชาตินครศรีธรรมราช มีบริการบริษัทเอกชนให้บริการภายในอาคารท่าอากาศยาน
สถิติ

| ปี | เที่ยวบิน | เที่ยวบิน | โดยสาร | โดยสาร | สินค้า | สินค้า |
| --- | --- | --- | --- | --- | --- | --- |
| 2538 | 2,858 |  0.00 | 30,079 |  0.00 | 93,656 |  0.00 |
| 2539 | 4,043 |  41.46 | 39,805 |  32.33 | 75,228 |  19.68 |
| 2540 | 5,017 |  24.09 | 62,755 |  57.66 | 134,265 |  78.48 |
| 2541 | 3,187 |  36.48 | 69,979 |  11.51 | 140,177 |  4.40 |
| 2542 | 1,139 |  64.26 | 74,712 |  6.76 | 271,891 |  93.96 |
| 2543 | 788 |  30.82 | 82,687 |  10.67 | 373,451 |  37.35 |
| 2544 | 1,352 |  71.57 | 92,583 |  11.97 | 425,723 |  14.00 |
| 2545 | 1,262 |  6.66 | 90,921 |  1.80 | 546,462 |  28.36 |
| 2546 | 1,705 |  35.10 | 104,340 |  14.76 | 820,998 |  50.24 |
| 2547 | 2,048 |  20.12 | 131,957 |  26.47 | 1,105,237 |  34.62 |
| 2548 | 2,160 |  5.47 | 146,435 |  10.97 | 1,369,876 |  23.94 |
| 2549 | 2,275 |  5.32 | 193,231 |  31.96 | 983,837 |  28.18 |
| 2550 | 3,488 |  53.32 | 396,737 |  105.32 | 1,587,848 |  61.39 |
| 2551 | 2,636 |  24.43 | 299,075 |  24.62 | 1,025,442 |  35.42 |
| 2552 | 2,458 |  6.75 | 297,257 |  0.61 | 1,108,671 |  8.12 |
| 2553 | 3,365 |  36.90 | 406,792 |  36.85 | 811,372 |  26.82 |
| 2554 | 14,313 |  325.35 | 654,956 |  61.01 | 684,214 |  15.67 |
| 2555 | 15,513 |  8.38 | 725,858 |  10.83 | 688,210 |  0.58 |
| 2556 | 16,934 |  9.16 | 950,133 |  30.90 | 825,426 |  19.94 |
| 2557 | 18,822 |  11.15 | 1,112,849 |  17.13 | 1,223,114 |  48.18 |
| 2558 | 19,294 |  2.50 | 1,243,179 |  11.71 | 914,404 |  25.24 |
| 2559 | 18,854 |  2.28 | 1,503,463 |  20.94 | 1,109,695 |  21.36 |
| 2560 | 18,082 |  4.09 | 1,496,218 |  0.48 | 822,731 |  25.86 |
| 2561 | 17,004 |  5.96 | 1,490,773 |  0.36 | 633,643 |  22.98 |
| 2562 | 15,426 |  9.28 | 1,472,120 |  1.25 | 589,457 |  6.97 |
| 2563 | 15,201 |  1.45 | 1,340,398 |  8.94 | 500,047 |  15.16 |
ที่มา: กรมท่าอากาศยาน, กระทรวงคมนาคม
อุบัติเหตุ

2 กุมภาพันธ์ 2550 สายการบิน นกแอร์ พร้อมผู้โดยสาร 150 คน ได้ประสบอุบัติเหตุ ยางระเบิดขณะลงจอด ณ ท่าอากาศยานนครศรีธรรมราช นักบินสามารถประคองเครื่องให้ลงจอดได้อย่างปลอดภัยไม่มีผู้ใดได้รับบาดเจ็บจากเหตุการณ์ในครั้งนี้
ดูเพิ่ม

รายชื่อท่าอากาศยานในประเทศไทย
แหล่งข้อมูลอื่น

เว็บไซต์ทางการ
ท่าอากาศยานนานาชาตินครศรีธรรมราช ที่เฟซบุ๊ก
| ด ค ก ท่าอากาศยานเชิงพาณิชย์ในประเทศไทย |
| --- | --- |
กรุงเทพมหานครและปริมณฑล:  สุวรรณภูมิ (BKK)☆  ดอนเมือง (DMK)☆ 
ภาคกลาง:  พิษณุโลก (PHS)  สุโขทัย (THS) 
ภาคตะวันออก:  อู่ตะเภา ระยอง–พัทยา (UTP)☆  ตราด (TDX) 
ภาคตะวันตก:  แม่สอด (MAQ)☆  หัวหิน (HHQ) 
ภาคเหนือ:  เชียงใหม่ (CNX)☆  แม่ฟ้าหลวง เชียงราย (CEI)☆  ลำปาง (LPT)  แม่ฮ่องสอน (HGN)  น่านนคร (NNT)  แพร่ (PRH) 
ภาคตะวันออกเฉียงเหนือ:  ขอนแก่น (KKC)☆  อุดรธานี (UTH)☆  อุบลราชธานี (UBP)☆  นครพนม (KOP)  บุรีรัมย์ (BFV)  เลย (LOE)  ร้อยเอ็ด (ROI)  สกลนคร (SNO) 
ภาคใต้:  ภูเก็ต (HKT)☆  หาดใหญ่ (HDY)☆  กระบี่ (KBV)☆  สมุย (USM)☆  สุราษฎร์ธานี (URT)☆  นครศรีธรรมราช (NST)☆  ตรัง (TST)  นราธิวาส (NAW)  ชุมพร (CJM)  ระนอง (UNN) 
ไม่มีบริการเที่ยวบินพาณิชย์:  ปาย (PYY)  ปัตตานี (PAN)  สุรินทร์ภักดี (PXR)  ตาก (TKT)  แม่สะเรียง (MSR)  เพชรบูรณ์ (PHY)  นครราชสีมา (NAK)  เบตง (BTZ)☆ 
ยุติการใช้งาน:  อุตรดิตถ์ (UTR)  เชียงรายเก่า  เกาะพะงัน 
ระหว่างการก่อสร้างและอยู่ในแผน:  นครปฐม  บึงกาฬ  มุกดาหาร  เชียงใหม่ แห่งที่ 2  อันดามัน  พัทลุง 
☆ หมายถึง ท่าอากาศยานนานาชาติ
| ด ค ก ท่าอากาศยานในสังกัดกรมท่าอากาศยาน |
| --- | --- |
ภาคเหนือ: ปาย (PYY) · แม่ฮ่องสอน (HGN) · แม่สะเรียง (MSR) · ลำปาง (LPT) · แพร่ (PRH) · น่านนคร (NNT) · พิษณุโลก (PHS) · เพชรบูรณ์ (PHY)
ภาคตะวันออกเฉียงเหนือ: ขอนแก่น (KKC) ☆ · นครพนม (KOP) · นครราชสีมา (NAK) · บุรีรัมย์ (BFV) · ร้อยเอ็ด (ROI) ·  เลย (LOE) · สกลนคร (SNO) · อุดรธานี (UTH) ☆ · อุบลราชธานี (UBP) ☆
ภาคตะวันตก: ตาก (TKT) · แม่สอด (MAQ) · หัวหิน (HHQ)
ภาคใต้: ชุมพร (CJM) · ระนอง (UNN) · สุราษฎร์ธานี (URT) ☆ · นครศรีธรรมราช (NST) ☆ · กระบี่ (KBV) ☆ · ตรัง (TST) · ปัตตานี (PAN) · นราธิวาส (NAW) · เบตง (BTZ) ☆
☆ หมายถึง ท่าอากาศยานนานาชาติ  และ ตัวเอียง หมายถึง ท่าอากาศยานในปัจจุบันที่ไม่มีเที่ยวบินพาณิชย์ให้บริการ
ไทยแอร์เอเชียเตรียม taxi
ไทยแอร์เอเชีย จอด ณ ท่าอากาศยานนครศรีธรรมราช
ไทยแอร์เอเชีย Landing
นกแอร์กำลัง take off บนรันเวย์ของท่าอากาศยานนครศรีธรรมราช
นกแอร์รับผู้โดยสาร
หอบังคับการบิน ท่าอากาศยานนครศรีธรรมราช
ปริยศิลปิน

| ปริยศิลปิน |
| --- | --- |
รางวัลสำหรับ: ศิลปินที่เสียชีวิตแล้วแต่มีผลงานเด่นชัดเป็นที่ประจักษ์
ประเทศ: ไทย
จัดโดย: กรมส่งเสริมวัฒนธรรม กระทรวงวัฒนธรรม
รางวัลแรก: พ.ศ. 2551 (16 ปี)
ปริยศิลปิน แปลว่า ศิลปินอันเป็นที่รักของประชาชน เป็นรางวัลที่มอบให้กับศิลปินที่เสียชีวิตแล้วแต่มีผลงานเด่นชัดเป็นที่ประจักษ์ สมควรได้รับการยกย่องให้เป็นแบบอย่างต่อประชาชนและศิลปินรุ่นใหม่
ประวัติ

รางวัลปริยศิลปินเริ่มต้นขึ้นครั้งแรกในปี พ.ศ. 2551 มีต้นกำเนิดมาจากแนวความคิดของนางจารุลินทร์ มุสิกะพงษ์ อดีตข้าราชการกรมประชาสัมพันธ์ โดยมีสำนักงานคณะกรรมการวัฒนธรรมแห่งชาติ (ปัจจุบันคือกรมส่งเสริมวัฒนธรรม) เป็นผู้สรรหาผ่านคณะกรรมการผู้ทรงคุณวุฒิคัดเลือกปริยศิลปินและปรมศิลปิน ซึ่งศิลปินคนแรกที่ได้รับการยกย่องเชิดชูเกียรติและมอบรางวัลนี้คือยอดรัก สลักใจ เมื่อปี พ.ศ. 2551
รายชื่อปริยศิลปิน

| ปี | ศิลปิน | หมายเหตุ |
| --- | --- | --- |
| 2551 | ยอดรัก สลักใจ |  |
| 2552 | สุรพล สมบัติเจริญ |  |
| 2552 | พุ่มพวง ดวงจันทร์ |  |
ธนิก กมลธรานนท์

| ธนิก กมลธรานนท์ |
| --- | --- |
ธนิก ในปี 2564
สารนิเทศภูมิหลัง
เกิด: 19 มิถุนายน พ.ศ. 2539 (28 ปี) ภวินท์ กุลการัณยวิชญ์ กรุงเทพมหานคร ประเทศไทย
ส่วนสูง: 170 เซนติเมตร (5 ฟุต 7 นิ้ว)
อาชีพ: นักแสดง
ปีที่แสดง: พ.ศ. 2561 - ปัจจุบัน
ผลงานเด่น: ไป๋ - เกียร์สีขาวกับกาวน์สีฝุ่น   "'นโม"' - คาธ   "'นาวา"' - หัวใจในสายลม
สังกัด: จีเอ็มเอ็มทีวี
ธนิก กมลธรานนท์ (ชื่อเดิม ภวินท์ กุลการัณยวิชญ์) (เกิด 19 มิถุนายน พ.ศ.2539) มีชื่อเล่นว่า ภวิน เป็นนักแสดงชายชาว ไทย ปัจจุบันเป็นนักแสดงในสังกัด จีเอ็มเอ็มทีวี
ประวัติ

ธนิกจบการศึกษาระดับชั้นมัธยมศึกษาปีที่ 6 จากโรงเรียนมัธยมวัดนายโรง สำเร็จการศึกษาระดับชั้นปริญญาตรีจากคณะเทคโนโลยีสารสนเทศ มหาวิทยาลัยสยาม เข้าวงการจากการถ่ายภาพยนตร์โฆษณาเครื่องดื่มเปปทีน แต่ยังไม่เป็นที่รู้จักมากนัก จนกระทั่งในปี พ.ศ. 2561 ได้เข้าประกวดบราโว่บอยส์ โครงการเฟ้นหาพระเอกหน้าใหม่ของจีเอ็มเอ็ม แกรมมี่ ทำให้ภวินท์เป็นที่รู้จักมากยิ่งขึ้น โดยเข้ารอบ 8 คนสุดท้าย และถือเป็นก้าวสำคัญให้ภวินท์เข้าสู่วงการบันเทิงในฐานะนักแสดงอย่างเป็นทางการในช่วงกลางปี พ.ศ. 2562 โดยธนิกได้มีซีรีส์เรื่องแรกคือ ใจกลางเมือง บางกอก บัดดี้ส์ ร่วมกับนักแสดงจากการประกวดบราโว่บอยส์คนอื่น ๆ โดยรับบทเป็นช่างซ่อมมีชื่อว่า สุกี้ ปรากฏตัวในตอนที่ 8 และในปลายปีเดียวกันนั้นก็ได้ร่วมแสดงในซีรีส์ของเน็ตฟลิกซ์ เรื่อง เคว้ง รับบทเป็น นัท[ต้องการแหล่งอ้างอิงดีกว่านี้]
ต่อมาในปี พ.ศ. 2563 ธนิกมีชื่อเสียงและเป็นที่รู้จัก จากการรับบทพระเอกซีรีส์เรื่อง เกียร์สีขาวกับกาวน์สีฝุ่น ซึ่งออกฉายทางวีทีวี โดยสร้างจากนิยายของ นายพินต้า โดยรับบทเป็น ไป๋ นักศึกษาแพทย์สุดฉลาดแต่เข้าสังคมไม่เก่ง ซึ่งมีบทบาทที่โดดเด่นและเป็นที่จดจำ ทำให้ธนิกได้รับเชิญไปร่วมงานมหกรรมแฟนโทเปีย ในวันที่ 21-22 พฤศจิกายน 2563 ร่วมกับ ณฐริศร์ วรกรเลิศสิทธิ์ นักแสดงนำอีกคนหนึ่งจากซีรีส์เรื่องดังกล่าว นอกจากนี้ด้วยความนิยมอย่างล้นหลามจากผู้ชมทั้งในและต่างประเทศ ทำให้ในช่วงต้นปี พ.ศ. 2564 ซีรีส์ เกียร์สีขาวกับกาวน์สีฝุ่น ได้รับการนำกลับมาฉายอีกครั้งทางช่องจีเอ็มเอ็ม 25
ในด้านชีวิตส่วนตัว ธนิกเป็นคนชื่นชอบการเล่นเกมและสตรีมเกม โดยมีช่องทางสตรีมเกมของเขาผ่านทางเว็บไซด์ twitch มีผู้ติดตามจำนวนหนึ่ง นอกจากนี้ ธนิกยังเป็นคนที่มีความสามารถด้านคอมพิวเตอร์ สามารถเขียนโปรแกรมคอมพิวเตอร์ ประกอบและซ่อมแซมคอมพิวเตอร์ได้ ด้านดนตรี ธนิก มีความสามารถในด้านการเล่นกีตาร์[ต้องการอ้างอิง]
ผลงาน > ละคร/ซีรีส์

| พ> ศ. | เรื่อง | บท | ช่อง | หมายเหตุ |
| --- | --- | --- | --- | --- |
| 2562 | ใจกลางเมือง | สุกี้ | จีเอ็มเอ็ม 25 |  |
| 2562 | เคว้ง | นัท | เน็ตฟลิกซ์ |  |
| 2563 | เกียร์สีขาวกับกาวน์สีฝุ่น | ไป๋ (ปัณฑูร วงศ์วรเวช) | วีทีวี,จีเอ็มเอ็ม 25 |  |
| 2564 | 55:15 NEVER TOO LATE | พิภู | ดิสนีย์+ ฮอตสตาร์ ,จีเอ็มเอ็ม 25 |  |
| 2565 | แล้วแต่ดาว (Star In My Mind) | ไม้ที | จีเอ็มเอ็ม 25 |  |
| 2565 | ด้วยรักและหักหลัง | ธนวิน ตั้งอินทรา (วิน) | จีเอ็มเอ็ม 25 |  |
| 2565 | คาธ | นโม (นโม ธำรงธรรม) | จีเอ็มเอ็ม 25 |  |
| 2565 | คู่แท้แม่ไม่เลิฟ | แบม | จีเอ็มเอ็ม 25 |  |
| 2565 | เพื่อนายแค่หนึ่งเดียว | ภูมิ | จีเอ็มเอ็ม 25 |  |
| 2566 | Midnight Museum  พิพิธภัณฑ์รัตติกาล | เกมมี่ (รับเชิญ) | จีเอ็มเอ็ม 25 |  |
| 2566 | Our Skyy 2 ตอน เพื่อนายแค่หนึ่งเดียว | ภูมิ | จีเอ็มเอ็ม 25 |  |
| 2566 | Our Skyy 2 ตอน แล้วแต่ดาว | ไม้ที | จีเอ็มเอ็ม 25 |  |
| 2566 | Our Skyy 2 ตอน คาธ | นโม (นโม ธำรงธรรม) | จีเอ็มเอ็ม 25 |  |
| 2566 | โคตรเหงา เราสองคน | เจมส์ | จีเอ็มเอ็ม 25 |  |
| 2566 | หัวใจในสายลม Dangerous Romance | นาวา | จีเอ็มเอ็ม 25 |  |
ผลงาน > โฆษณา

เครื่องดื่ม เปปทีน
แหล่งข้อมูลอื่น

ธนิก กมลธรานนท์ ที่อินสตาแกรม
ธนิก กมลธรานนท์ ที่เอกซ์ (ทวิตเตอร์)
จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดศรีสะเกษ พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองศรีสะเกษ, อำเภอกันทรารมย์, อำเภอราษีไศล, อำเภอยางชุมน้อย, อำเภอโนนคูณ, กิ่งอำเภอน้ำเกลี้ยง และกิ่งอำเภอวังหิน
| ผลการเลือกตั้งสมาชิกสภาผู้แทนราษฎร เขต 1 จังหวัดศรีสะเกษ> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดศรีสะเกษ> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดศรีสะเกษ> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดศรีสะเกษ> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดศรีสะเกษ> % | ผลการเลือกตั้งสมาชิกสภาผู้แทนราษฎร เขต 1 จังหวัดศรีสะเกษ> ± |
| --- | --- | --- | --- | --- | --- |
|  | ชาติไทย  | ไพโรจน์ เครือรัตน์ (16)* | 75,646 |  |  |
|  | รวมไทย (พ.ศ. 2529)   | มหาหิงค์ ไพรสิน (10) | 73,353 |  |  |
|  | กิจสังคม  | กรองกาญจน์ วีสมหมาย (1)* | 59,983 |  |  |
|  | ประชาธิปัตย์   | วิชิต แสงทอง (13)* | 55,494 |  |  |
|  | พลังธรรม  | พันโท โจม แก้วพรหม (4) | 14,613 |  |  |
|  | พลังธรรม  | สำรอง สุริยะวรรณ์ (5) | 8,797 |  |  |
|  | ปวงชนชาวไทย (พ.ศ. 2525)   | ธีระ สุราวุธ (24) | 7,393 |  |  |
|  | พลังธรรม  | บุญถิ่น จันทรมนตรี (6) | 7,323 |  |  |
|  | ประชาธิปัตย์   | มาลินี อุทธิเสน (14) | 6,885 |  |  |
|  | เสรีนิยม (ประเทศไทย พ.ศ. 2525)   | มานิตย์ พรหมมานนท์ (19)✔ | 4,284 |  |  |
|  | รวมไทย (พ.ศ. 2529)   | ศักดิ์ชัย ศิษย์ประเสริฐ (11) | 3,599 |  |  |
|  | ประชาธิปัตย์   | สุนทร เสนะเกตุ (15) | 2,841 |  |  |
|  | ปวงชนชาวไทย (พ.ศ. 2525)   | แก้ว สีหบัณฑ์ (22) | 2,745 |  |  |
|  | รวมไทย (พ.ศ. 2529)   | ควง วังสาลุน (12) | 2,392 |  |  |
|  | กิจสังคม  | คำตัด เจตินัย (3) | 2,041 |  |  |
|  | กิจสังคม  | บังคม ผิวหอม (2) | 1,825 |  |  |
|  | ปวงชนชาวไทย (พ.ศ. 2525)   | วิชิต พวงมะลิ (23) | 1,715 |  |  |
|  | เกษตรอุตสาหกรรมไทย | เรือง ฤทธิ์พรม (28) | 1,489 |  |  |
|  | เสรีนิยม (ประเทศไทย พ.ศ. 2525)   | นิคม รันทม (20) | 1,259 |  |  |
|  | ชาติไทย  | สมศักดิ์ ลาลุน (17) | 1,056 |  |  |
|  | ประชาชน (พ.ศ. 2531)   | ผดุง ชินวงศ์ (31) | 851 |  |  |
|  | ชาติไทย  | สมจิตต์ แสนใหม่ (18) | 827 |  |  |
|  | สหประชาธิปไตย   | พงศธร บุญอินทร์ (9) | 805 |  |  |
|  | ประชาชน (พ.ศ. 2531)   | ประภาส พิเชฐโสภณ (33) | 684 |  |  |
|  | สหประชาธิปไตย   | ทองขัน โปร่งจิต (7) | 662 |  |  |
|  | เกษตรอุตสาหกรรมไทย | เสริมไทย ไพรศรี (30) | 617 |  |  |
|  | มวลชน   | ประภาส นามโคตร (26) | 524 |  |  |
|  | สหประชาธิปไตย   | ประยงค์ พื้นพันธ์ (8) | 498 |  |  |
|  | เสรีนิยม (ประเทศไทย พ.ศ. 2525)   | บุญมี พลคัตซ้าย (21) | 471 |  |  |
|  | เกษตรอุตสาหกรรมไทย | เสรี วงศ์ภักดี (29) | 403 |  |  |
|  | มวลชน   | สุฑิตย์ นามโคตร (25) | 289 |  |  |
|  | ประชาชน (พ.ศ. 2531)   | หวิน วีรศักดิ์ (32) | 216 |  |  |
|  | มวลชน   | สวรรค์ นามโคตร (27) | 151 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติไทย  รักษาที่นั่ง
: รวมไทย (พ.ศ. 2529)   ได้ที่นั่งจาก ประชาธิปัตย์  
: กิจสังคม  รักษาที่นั่ง